Računarski virus

Računarski virus (računarska infekcija) je zlonamjeran program koji se prepoznaje po mogućnostima samoumnožavanja. Kada se pokrene, među prvim koracima nastoji pronaći sljedeću žrtvu i njoj poslati vlastitu kopiju. Virusi se od crva razlikuju po tome što "inficiraju" neku datoteku, odnosno svoj kod dodaju na neki već postojeći, čekajući da se ta datoteka upotrijebi kako bi se ponovno aktivirali. Neke viruse su zamijenili crvi koji svoj kod u cijelosti pohranjuju na hard disk, na što skrovitije mjesto.
U pravilu, dodaci u e-mail-ovima za koje niste potpuno sigurni da dolaze iz povjerljivog izvora i da ih očekujete zaslužuju sumnju. Ukoliko su još uz to i izvršni (prilikom pregleda postaju aktivni, odnosno upravljaju vašim računarom), sumnja postaje nužnost. Izvršni privici mogu se pojaviti u obliku mnoštva nastavaka, a najučestaliji su:
 bat 
 exe 
 pif 
 scr 
 cmd 
 vbs 
 js
Pod računarskom infekcijom podrazumijeva se samostalno instaliranje raznih vrsta nametnika bez znanja i ovlaštenja vlasnika računara. Nametnici se prenose na računar putem interneta (nalazi se skriven u nekim datotekama), e-pošte, disketa itd. Nakon pokretanja, u pozadini se automatski instaliraju štetni programi (npr. dialer, špijun, backdoor itd.) koji se bez znanja vlasnika aktiviraju sa svakim pokretanjem operativnog sistema.

Veoma često ti štetni programi imaju imena koja se teško mogu razlikovati od imena datoteka samog operativnog sistema. U velikom broju slučajeva nalaze se u nepreglednim ili sistemskim direktorijima kao što je c:\windows\system32.

Nakon instalacije ti štetni programi djeluju nezavisno od programa putem kojeg su došli na računar npr. trojanskog konja. U tom slučaju trojanski konj služi samo kao prenosnik što znači da i nakon brisanja trojanskog konja računar nije dezinficiran.

Na inficiranom računaru ti programi mogu izvršiti sve funkcije koje dozvoljava status prijavljenog korisnika. Zbog manjka znanja većina vlasnika računara su prijavljeni kao administratori, čime je spektar manipulacijskih mogućnosti putem mreže ili interneta veoma širok.

U slijedećem dijelu su djelimično navedene funkcije koje pružaju uvid u mogućnosti manipulacija na inficiranom računaru:

 Prikazivanje neželjenih reklama ili redirekcija na internet stranice koje korisnik ne želi posjetiti.
 Prisluškivanje/praćenje protoka podataka i drugih dešavanja korisnika pomoću takozvanih "snifera".
 Špijuniranje povjerljivih podataka kao što su lozinke, brojevi kreditnih kartica, brojevi bankovnih računa itd), kopiranje bitnih datoteka i slanje istih trećim, neovlaštenim osobama.
 Daljinsko upravljanje računara u kriminalne svrhe npr. trajno slanje reklamnih poruka.
 Instalacija različitih "dialer"-a s ciljem tajnog spajanja sa internetom putem skupih telefonskih brojeva, čime se korisniku nanose financijske štete.

 Mogućnosti za zaštitu 

 Također pogledajte članke antivirusni program, antišpijunski program, lični firewall kao i ostatak računarske sigurnosti

 izbjegavati korištenje programa sa nesigurnih lokacija (internet stranica), naročito programa sa internet stranica koje se nalaze na ivici legaliteta.
 aktiviranje zaštitnog zida (zaštitni zid ne može spriječiti instaliranje štetnih programa ali u odredjenim okolnostima može skrenuti pažnju na neautoriziranu komunikaciju i istu eventualno spriječiti)
 korištenje i stalno osvježavanje programa za zaštitu od napasnika

Vrste virusa 
 Boot sektor - napadaju Master boot sektor (sektor za podizanje računara)
 Parazitski - zaraze izvršne datoteke dodavanjem svog sadržaja u strukturu programa
 Svestrani virusi - napadaju boot sektore i izvršne programe
 Virusi pratioci - stvaraju .com fajl koristeći ime već postojećeg .exe programa i ugrađuju u nju svoj kod
 Link virusi - u trenu inficiraju računarski sistem
 Makro virusi - imaju mogućnost da sami sebe kopiraju, brišu i mijenjaju dokumente
 Power virusi - imaju za cilj postizanje maksimalne energetske potrošnje CPU

 Također pogledajte 
 Sigurnost računara
 Spam

Reference

Vanjski linkovi
Microsoft Security Portal

US Govt CERT (Computer Emergency Readiness Team) site
'Computer Viruses – Theory and Experiments' – The original paper published on the topic
Kako rade računarski virusi
Protecting your Email from Viruses and Other MalWare 
Hacking Away at the Counterculture  autor Andrew Ross 
A Virus in Info-Space  autor Tony Sampson
Dr Aycock's Bad Idea  autor Tony Sampson
Digital Monsters, Binary Aliens  autor Jussi Parikka
The Universal Viral Machine " autor Jussi Parikka
Hypervirus: A Clinical Report " autor Thierry Bardini
Chess, David M. "Some Common PC-DOS Viruses and What They Mean To You." High Integrity Computing Laboratory IBM Thomas J. Watson Research Center. January 25, 1991.
Otklanjanje virusa i drugih štetnih programa
The Cross-site Scripting Virus

Kategorija:Sigurnost računara